บริษัท หาดทิพย์ จำกัด (มหาชน)

______________________________________________________________________________________________________

4. ลักษณะการประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์หรือบริการ

บริษัทฯ ประกอบกิจการอุตสาหกรรมผลิตเครื่องดื่มน้ำอัดลม ภายใต้เครื่องหมายการค้า
”โคคา-โคลา” “แฟนต้า” “สไปรท์” และผลิตภัณฑ์อื่นที่โคคา-โคลา คัมปะนี เป็นเจ้าของ
โดยมีรายละเอียดของสัญญาในการประกอบธุรกิจดังนี้:-

+----------------------------+---+-------------------------------------+
| ประเภทสัญญา                 | - | ให้บรรจุและจัดจำห                      |
|                            |   | น่ายเครื่องดื่มน้ำอัดลมภายใต้เครื่องหมายการค้า |
|                            |   | ”โคคา-โคลา” “แฟนต้า” “สไปรท์”         |
+----------------------------+---+-------------------------------------+
| คู่สัญญา                      | - | The Coca-Cola Company               |
+----------------------------+---+-------------------------------------+
| วันเริ่มต้นสัญญาและสิ้นสุดสัญญา     | - | 1 มกราคม 2552 - 31 มกราคม 2557      |
|                            |   |                                     |
|                            |   | (ได้รับการต่อสัญญาทุก 5 ปี)               |
+----------------------------+---+-------------------------------------+

2.  การตลาดและภาวการณ์แข่งขัน

  2.1 ภาวะอุตสาหกรรมและการแข่งขัน

โครงสร้างของอุตสาหกรรมน้ำอัดลมในประเทศไทยปัจจุบันแบ่งออกเป็นค่ายใหญ่ๆ ได้ 3 ค่าย คือ
“โค้ก” “เป๊ปซี่”
และ “บิ๊กโค-ลา” โดยค่ายโค้กประกอบด้วยบริษัท ไทยน้ำทิพย์ จำกัด
เป็นผู้ผลิตและจำหน่ายผลิตภัณฑ์โคคา-โคลา ในทุกภาคของประเทศ ยกเว้น 14 จังหวัดภาคใต้
และบริษัท หาดทิพย์ จำกัด (มหาชน) เป็นผู้ผลิตและจำหน่ายผลิตภัณฑ์ โคคา-โคลา ใน 14
จังหวัดภาคใต้ ค่ายเป๊ปซี่มีบริษัทเสริมสุข จำกัด (มหาชน) เป็นผู้ผลิตและจำหน่าย ค่ายบิ๊กโค-ลา
มีบริษัท อาเจไทย จำกัด เป็นผู้ผลิตและจำหน่าย นอกจากนี้ ยังมีบริษัทกรีนสปอต (ประเทศไทย)
จำกัด บริษัท ไบเล่ย์ จำกัด และบริษัทย่อย
อีก 2-3 รายที่อยู่ในอุตสาหกรรมนี้

อุตสาหกรรมน้ำอัดลมในประเทศไทยมีลักษณะเป็นตลาดผู้ขายน้อยราย (Oligopoly)
ผู้ประกอบการรายใหม่
เกิดขึ้นยาก เนื่องจากเป็นอุตสาหกรรมที่ต้องลงทุนสูงในการซื้อเครื่องจักร
โดยในมุมมองของผู้บริโภคสินค้าในตลาดมีความใกล้เคียงกันทำให้เกิดการทดแทนกันได้ง่าย ดังนั้น
ผู้ประกอบการจึงพยายามสร้างความแตกต่างให้ผลิตภัณฑ์ของตนเอง ไม่ว่าจะเป็นในเรื่องของรสชาติ
หรือภาพลักษณ์ของสินค้าและของบริษัท ด้วยการผลิตสินค้าตัวใหม่ออกสู่ตลาดอยู่เสมอ ปัจจุบัน
ตลาดน้ำอัดลมมีการแข่งขันสูงทำให้ผู้ประกอบการต้องมีการปรับตัวอยู่ตลอดเวลา
โดยมีการทำกิจกรรมทางการตลาด
อย่างต่อเนื่องตลอดทั้งปี
เพื่อเป็นการรักษาระดับความสนใจของผู้ซื้อซึ่งเป็นการเน้นย้ำและสร้างความศรัทธา ความเชื่อถือ
แก่ลูกค้า ไม่ให้สินค้าหายไปจากสายตาของผู้บริโภคและก่อให้เกิดความภักดีในตราสินค้า
ผู้ประกอบการจะรักษาตลาด
ด้วยการสร้างมูลค่าเพิ่มหรือสร้างนวัตกรรมใหม่ๆ
ให้กับสินค้าอย่างต่อเนื่องไม่หยุดนิ่งเพื่อกระตุ้นตลาดและจูงใจผู้บริโภค
โดยมีเป้าหมายที่จะเพิ่มส่วนครองตลาดควบคู่ไปกับความพยายามรักษาตลาดซึ่งแต่ละบริษัทฯ
ก็จะนำกลยุทธที่แตกต่างกันออกมาใช้

9

บริษัท หาดทิพย์ จำกัด (มหาชน)

______________________________________________________________________________________________________

น้ำอัดลมเป็นสินค้าประจำฤดูกาล (Seasonal)
ช่วงหน้าร้อนของทุกปีซึ่งอากาศร้อนจัดจะมียอดการจำหน่ายมากกว่าฤดูกาลอื่น ดังนั้น
ในช่วงเวลาดังกล่าวผู้ประกอบการต่างนำแนวคิดทางการตลาดผ่านสองแนวทางหลักคือ
“สปอร์ตมาร์เก็ตติ้ง” กับ “มิวสิคมาร์เก็ตติ้ง”
เพื่อสร้างกระแสการตอบรับจากผู้บริโภคผ่านกิจกรรมส่งเสริมการขายให้เข้าถึงกลุ่มผู้บริโภคเป้าหมายให้ได้มากที่สุด
สำหรับกลยุทธ์ทางการตลาดของบริษัทฯ นั้น
จะเน้นการสร้างสรรค์สื่อโฆษณาให้เหมาะสมกับกลุ่มเป้าหมายในแต่ละพื้นที่
ตลอดจนเน้นนโยบายการสร้างความสัมพันธ์ที่ดีกับร้านค้าและสังคมโดยรอบ
เน้นการให้บริการด้วยความจริงใจ รวดเร็ว ฉับไว และสม่ำเสมอด้วยสินค้ามาตรฐานโคคา-โคลา

ปี 2554 ที่ผ่านมา บริษัทฯ
มีส่วนแบ่งตลาดที่เพิ่มขึ้นและยังคงครองส่วนแบ่งตลาดเป็นอันดับหนึ่งในพื้นที่ภาคใต้
โดยมีส่วนแบ่งตลาดน้ำอัดลมรวมทุกผลิตภัณฑ์ประมาณร้อยละ 67 (Source: AC Nielsen)

คาดการณ์ว่าอัตราการเติบโตของตลาดน้ำอัดลมของปี 2555
ในภาพรวมน่าจะมีโอกาสเติบโตเพิ่มขึ้นด้วยการนำ
กลยุทธ์ทางการตลาดในการจัดรายการส่งเสริมการขายเพื่อสร้างสีสันในกลุ่มของผลิตภัณฑ์ประเภทเครื่องดื่มน้ำอัดลมด้วยการจัดกิจกรรมให้กลุ่มลูกค้าและผู้บริโภคได้ร่วมสนุกในช่วงการแข่งขันฟุตบอลยูโรและการแข่งขันกีฬาโอลิมปิก
นอกจากนี้บริษัทฯ
ยังได้ตอบรับกับกระแสพฤติกรรมของผู้บริโภคที่ให้ความสำคัญในการใส่ใจเรื่องสุขภาพด้วยการออกผลิตภัณฑ์เครื่องดื่มประเภทไม่อัดลมเพื่อเป็นทางเลือกให้กับผู้บริโภค
ได้แก่ ผลิตภัณฑ์มินิท เมด พัลพิ ซึ่งเป็นผลิตภัณฑ์น้ำผลไม้ที่มีส่วนผสมของเนื้อส้ม และผลิตภัณฑ์มินิท
เมด นิวทริบู๊ส ซึ่งเป็นผลิตภัณฑ์ที่มีส่วนผสมของนมและน้ำผลไม้ นอกจากนี้ ยังมีผลิตภัณฑ์
น้ำดื่มน้ำทิพย์ ในบรรจุภัณฑ์รูปแบบใหม่ภายใต้แนวคิด “น้ำทิพย์ คิดมาเพื่อโลก”
ด้วยนวัตกรรมบรรจุภัณฑ์ที่เป็นมิตรกับสิ่งแวดล้อม สำหรับปี 2555 บริษัทฯ
ได้กำหนดเป้าหมายการเจริญเติบโตเพิ่มขึ้นจากปี 2554 ประมาณร้อย 10

  2.2 กลยุทธ์ทางการตลาด

1.  สานต่อความเป็นผู้นำของบริษัทฯ
    ด้วยการเพิ่มยอดขายและรักษาส่วนแบ่งทางการตลาดด้วยนโยบาย
    เชิงรุก

2.  นำเสนอสิ่งที่ดีที่สุดทั้งในด้านคุณภาพของสินค้าและบรรจุภัณฑ์
    โดยเน้นการสร้างความแตกต่างจาก
    คู่แข่งขัน และการเป็นสินค้า “ของแท้” ที่เลียนแบบไม่ได้

3.  เน้นการให้บริการที่ยอดเยี่ยมแก่ลูกค้าทั้งก่อนการขายและหลังการขาย
    มอบความพึงพอใจให้แก่ลูกค้า
    ทุกระดับ เพื่อรักษาฐานลูกค้าที่มีอยู่เดิมและเพิ่มลูกค้ารายใหม่ รวมทั้งขยายระบบ Pre-Sell
    ให้ครอบคลุมในพื้นที่เป้าหมาย เพื่อเพิ่มประสิทธิภาพในการขาย

4.  ใช้กลยุทธ์ทางการตลาดภายใต้คอนเซ็ปต์ “รินความสดชื่นทั่วใต้” ด้วยการส่งมอบความสุข
    ความสดชื่น

10

บริษัท หาดทิพย์ จำกัด (มหาชน)

______________________________________________________________________________________________________

5.  สร้างบรรยากาศและความสัมพันธ์อันดีในการนำเสนอขายผลิตภัณฑ์ของบริษัทฯ ให้แก่ร้านค้า
    เพื่อให้ร้านค้าตระหนักถึงคุณค่าของผลิตภัณฑ์
    ทั้งเกิดการยอมรับและยินยอมที่จะจำหน่ายผลิตภัณฑ์ของบริษัทฯ ด้วยความเต็มใจ

6.  มอบความสุข ความสดชื่น
    ให้กับลูกค้าและผู้บริโภคด้วยผลิตภัณฑ์นวัตกรรมใหม่ที่มีคุณภาพและภาพลักษณ์ที่ทันสมัย

7.  สร้างจุดขายให้ผลิตภัณฑ์ของบริษัทฯ น่าสนใจ โดยเน้นการจัดแช่ จัดโชว์ และการโฆษณา ณ
    จุดขาย เพื่อให้ผู้บริโภคตัดสินใจซื้อทันที เพราะพฤติกรรมการดื่มน้ำอัดลมนั้น
    ต้องทำให้ผู้บริโภคเกิดความสนใจและอยากซื้อ อยากดื่มทันทีเมื่อเห็น

8.  ริเริ่มสร้างสรรค์สื่อโฆษณา การส่งเสริมการขาย รูปแบบฉลากสินค้าแบบใหม่
    ที่แสดงถึงเอกลักษณ์ของภาคใต้ และการโฆษณาที่เข้าถึงผู้บริโภคท้องถิ่น
    รวมทั้งนักท่องเที่ยวทั้งชาวไทยและชาวต่างประเทศ

9.  สรรหา วิเคราะห์ จัดเก็บข้อมูลข่าวสาร ความรู้ที่จำเป็นอย่างต่อเนื่อง
    ทั้งในส่วนของความต้องการของผู้บริโภค ลูกค้า พันธมิตรทางธุรกิจ
    และความเคลื่อนไหวของคู่แข่งขัน เพื่อใช้เป็นข้อมูลในการส่งเสริมการตลาด
    ตลอดจนการพัฒนาสินค้าที่มีรสชาติหรือบรรจุภัณฑ์ใหม่ๆ

10. สานต่อกิจกรรมเพื่อสังคมในด้านต่างๆ (CSR: Corporate Social Responsibility)
    เพื่อสร้างความสัมพันธ์อันดีระหว่างหาดทิพย์กับกับหน่วยงานภาครัฐ และเอกชน
    รวมถึงคนในท้องถิ่นภาคใต้

2.3 กลุ่มลูกค้าเป้าหมายหลัก

  กลุ่มเด็กวัยรุ่น วัยทำงาน ผู้สูงอายุ รวมทั้งนักท่องเที่ยวทั้งชาวไทยและชาวต่างประเทศ

2.4 นโยบายการตั้งราคา

พิจารณาตามความเหมาะสมกับสภาพตลาดและพื้นที่
โดยให้คุ้มต้นทุนและค่าใช้จ่ายตลอดจนมีผลกำไรพอสมควร
รวมทั้งกำหนดราคาให้เหมาะสมกับผลตอบแทนที่ลูกค้าจะได้รับ

2.5 ลักษณะของลูกค้าของบริษัทฯ

บริษัทฯ ได้มีการจำแนกประเภทของลูกค้าเป็น 2 กลุ่มหลัก ได้แก่

1.  กลุ่มลูกค้าแบบดั้งเดิม (TT: Tradition Trade) จะเป็นร้านค้าส่ง ร้านค้าปลีก
    และลูกค้ารายย่อย

2.  กลุ่มลูกค้าประเภทร้านค้าส่งค้าปลีกสมัยใหม่ (MT: Modern Trade) ได้แก่ แม็คโค โลตัส
    บิ๊กซี หรือร้านสะดวกซื้อ ได้แก่ 7-Eleven Family Mart

11

บริษัท หาดทิพย์ จำกัด (มหาชน)

______________________________________________________________________________________________________

ซึ่งหากจะเปรียบเทียบลูกค้าทั้ง 2 กลุ่ม ณ ปัจจุบันจะพบว่าลูกค้ารายใหญ่ของบริษัทฯ
จะเป็นกลุ่มลูกค้าสมัยใหม่ (Modern Trade)
เนื่องจากผู้บริโภคได้มีการเปลี่ยนแปลงพฤติกรรมในการจับจ่ายใช้สอยจากเดิมที่เป็นร้านขายส่งและร้าน
ขายปลีก ร้านขายของชำทั่วไป มาเป็นร้านค้าส่งค้าปลีกสมัยใหม่ โดยในปี 2554
มียอดขายรวมกันประมาณร้อยละ 46 ของยอดขายทั้งหมด นอกนั้นจะเป็นลูกค้ารายย่อย ได้แก่
ร้านค้าทั่วไปทั้งร้านขายส่งและร้านขายปลีก ร้านขายของชำ สโมสร โรงแรม สถานบันเทิง
ภัตตาคาร สถานีขนส่ง รถเข็น ร้านเสริมสวย ร้านขายอาหาร-เครื่องดื่ม ตลาดโต้รุ่ง ร้านขายยา
หน่วยราชการ ท่าเรือ สถานศึกษา ตลอดจนที่พักอาศัย

การที่บริษัทฯ และลูกค้าของบริษัทฯ มีความสัมพันธ์ที่ดีต่อกัน
นับเป็นกลยุทธ์ที่สำคัญทางการตลาดในการสร้างความสัมพันธ์ที่เหนียวแน่นกับลูกค้า
โดยจะตอบสนองความต้องการของลูกค้าด้วยคุณภาพของผลิตภัณฑ์และบริการ
ให้บริการที่ดีไม่ว่าจะเป็นก่อนการขาย ระหว่างการขาย หรือหลังการขาย
ทั้งนี้เพื่อสร้างความประทับใจ ทำให้ลูกค้าใหม่
กลายมาเป็นลูกค้าประจำ ขณะเดียวกันก็รักษาลูกค้าเก่าไว้อย่างดี
เพื่อให้ลูกค้าซื้อผลิตภัณฑ์ของบริษัทฯ ตลอดไป

 นอกจากนี้ บริษัทฯ ยังได้ร่วมกับภาครัฐและเอกชนในการร่วมกันสร้างสรรค์สังคมภาคใต้ให้ดีขึ้นทั้งด้านการศึกษา กีฬา วัฒนธรรมประเพณีท้องถิ่น ตลอดจนการบำบัดรักษาผู้ติดยาเสพติด และการอนุรักษ์สิ่งแวดล้อม 

2.6 การจัดจำหน่ายและช่องทางการจัดจำหน่าย

 

 สามารถแบ่งลักษณะการจำหน่ายและช่องทางการจำหน่ายเป็น 2 ประเภท ดังนี้

1. จัดจำหน่ายโดยตรง (Direct Sales): โดยมีโรงงานผลิตที่อำเภอหาดใหญ่ จังหวัดสงขลา
และมีคลังสินค้าย่อยอีก 20 แห่ง กระจายอยู่ทั่ว 14 จังหวัดภาคใต้ คือ ชุมพร หลังสวน ระนอง
ภูเก็ต พุนพิน สุราษฏร์ธานี เกาะสมุย นครศรีธรรมราช ทุ่งสง พังงา ตะกั่วป่า กระบี่ ตรัง พัทลุง
สตูล หาดใหญ่ ปัตตานี ยะลา นราธิวาส และสุไหงโก-ลก ซึ่งใน
บางจังหวัดจะมีคลังสินค้ามากกว่า1 สาขา โดยมีลักษณะการจัดจำหน่ายดังนี้

  - จำหน่ายโดยรถขาย (Conventional Route Sales)

  - การขายล่วงหน้า (Pre-sell) โดยมีพนักงานขายของบริษัทฯ ไปรับคำสั่งซื้อล่วงหน้า

  - การขายผ่านลูกค้า Modern Trade เช่น โลตัส คาร์ฟู บิ๊กซี หรือร้านสะดวกซื้อแต่ไม่รวม
  Makro

2. จัดจำหน่ายผ่านตัวแทนการจำหน่าย (In-Direct Sales)

- ผ่านตัวแทนจำหน่าย ซึ่งปัจจุบันเหลือเพียง 1 แห่ง คือ เกาะพงัน

- ผ่านร้านค้าส่งเพื่อช่วยกระจายสินค้าให้ครอบคลุมทุกพื้นที่

- ใช้ศูนย์ช่วยกระจายสินค้า (Manual Distribution Center หรือ MDC)

- ขายผ่านลูกค้า Makro ซึ่งผู้ที่เป็นลูกค้าของ Makro ส่วนใหญ่คือร้านค้าต่างๆ

12

บริษัท หาดทิพย์ จำกัด (มหาชน)

______________________________________________________________________________________________________

3.  การจัดหาผลิตภัณฑ์เพื่อการจำหน่าย

1.  ผลิตภัณฑ์ที่บริษัทฯ ผลิตเพื่อจำหน่าย โดยมีโรงงานผลิตตั้งอยู่ที่อำเภอหาดใหญ่ จังหวัดสงขลา
    โดยบริษัทฯ
    จะผลิตน้ำอัดลมบรรจุขวดแก้วชนิดคืนขวดขนาด 6.5 ออนซ์, ขนาด 10 ออนซ์, ขนาด 15
    ออนซ์ และขนาด
    1 ลิตร น้ำอัดลมในบรรจุภัณฑ์ประเภทไม่คืนขวด (BUDDY) ขนาดบรรจุ 250 ซีซี
    และผลิตภัณฑ์น้ำอัดลมบรรจุขวด PET ขนาดบรรจุ 450 ml, ขนาด 1.25 ลิตร, ขนาด 2
    ลิตร ผลิตภัณฑ์กระป๋องขนาด 325 ml.
    Sleek CAN ขนาด 240 ml. และน้ำส้ม Splash CAN ขนาด 240 ml.

2.  ผลิตภัณฑ์ที่ซื้อมาจำหน่าย ได้แก่ ผลิตภัณฑ์วันเวย์ ผลิตภัณฑ์มินิท เมด ตลอดจนน้ำดื่มน้ำทิพย์
    บริษัทฯ ซื้อจากบริษัท ไทยน้ำทิพย์ จำกัด ซึ่งเป็นบริษัทฯ
    ในกลุ่มธุรกิจโคคา-โคลาในประเทศไทย มาจำหน่าย

4.  วัตถุดิบและผู้จำหน่ายวัตถุดิบ : วัตถุดิบสำคัญในการผลิตจัดหาจากแหล่งต่างๆ ดังนี้

- หัวน้ำเชื้อ : จัดซื้อจากบริษัท โคคา-โคลา (ประเทศไทย) จำกัด
ซึ่งเป็นผู้นำเข้าจากต่างประเทศ

- กระป๋อง และฝา CAN นำเข้าจากต่างประเทศ

- วัตถุดิบอื่น เช่น น้ำตาลทราย ก๊าซคาร์บอนไดอ๊อกไซด์ เคมีภัณฑ์ ขวดแก้ว ฝาจุกจีบ ฝาจุกเกลียว
เป็นต้น ซื้อจาก
ผู้ผลิตภายในประเทศ

5.  กำลังการผลิตและปริมาณการผลิต

  ---------------- ---------- ------------ --------- ----------- -----------
  2554             ขนาดบรรจุ                                      

                   6.5 ออนซ์   10 ออนซ์      15 ออนซ์   BUDDY       1 ลิตร

  กำลังการผลิต (ลัง)  38,500     11,473,000   3,465     1,905,750   1,037,190

  ปริมาณการผลิตจริง   7,930      2,511,404    2,973     1,755,797   954,203

  กำลังการผลิต (%)   20.60%     20.23%       85.80%    92.13%      92.00%
  ---------------- ---------- ------------ --------- ----------- -----------

  ---------------- ---------- ----------- --------- ----------- -----------
  2554             ขนาดบรรจุ                                     

                   450 ml.    1.25 ลิตร    2 ลิตร     CAN 325 ml. CAN 325 ml.

  กำลังการผลิต (ลัง)  676,500    4,851,000   11,550    3,279,705   259,545

  ปริมาณการผลิตจริง   664,080    4,748,205   9,337     2,232,701   175,133

  กำลังการผลิต (%)   98.16%     97.88%      80.84%    68.08%      67.48%
  ---------------- ---------- ----------- --------- ----------- -----------

13

บริษัท หาดทิพย์ จำกัด (มหาชน)

______________________________________________________________________________________________________

6.  ผลกระทบจากกระบวนการผลิตและวัสดุเหลือใช้

ในอุตสาหกรรมน้ำอัดลม มีของเสียที่เกิดจากกระบวนการผลิตหลักๆ อยู่ 2 ประเภท คือ

1.  น้ำเสีย : บริษัทฯ ได้ดำเนินการด้านการบำบัดน้ำเสีย
    โดยจัดให้มีระบบบำบัดน้ำเสียภายในโรงงาน โดยมีรายละเอียดของระบบบำบัดน้ำเสีย ดังนี้

  ชื่อระบบบำบัด : Waste Stabilization Pond

  หลักการทำงาน : ย่อยสลายอินทรีย์ด้วยแบคทีเรีย Aerobic และ Anaerobic

  ความสามารถของระบบ : รับน้ำเสียได้ 1,755 m³/วัน

  อัตรานำเข้าระบบ (เฉลี่ย) : 750 m³/วัน

  พื้นที่ : 3.7 ไร่

  ค่าก่อสร้าง : 2,405,719 บาท

  ค่าเครื่องมืออุปกรณ์ : 1,898,000 บาท

  ค่าบำรุงรักษา (เฉลี่ย) : 10,000 บาท/เดือน

  ค่าไฟฟ้าทั้งระบบ (เฉลี่ย) : 172,538 บาท/เดือน

ในทางปฏิบัติบริษัทฯ
จะควบคุมระบบบำบัดน้ำเสียและติดตามผลการทำงานของระบบโดยการเก็บตัวอย่างของน้ำแต่จะจุดมาตรวจสอบเพื่อควบคุมให้ระบบทำงานตามปกติและยังมีการเก็บตัวอย่างน้ำทิ้งมาตรวจสอบค่าอย่างสม่ำเสมอ
เพื่อหาค่า BOD ก่อนที่จะระบายออกสู่ลำรางสาธารณะ น้ำที่จะทิ้งออกสู่ลำรางสาธารณะจะต้องมีค่า
BOD อยู่ในเกณฑ์ที่
กรมโรงงานอุตสาหกรรมกำหนด ซึ่งการตรวจสอบคุณภาพน้ำทิ้งดังกล่าว
นอกจากจะดำเนินการโดยเจ้าหน้าที่ห้องปฏิบัติการของบริษัทฯ เองเป็นประจำแล้ว บริษัทฯ
ยังส่งตัวอย่างน้ำทิ้งให้ภาควิชาวิศวเคมี คณะวิศวกรรมศาสตร์ มหาวิทยาลัยสงขลานครินทร์
ตรวจสอบเป็นประจำอย่างสม่ำเสมอด้วย

2.  ขยะจากกระบวนการผลิต : ขยะส่วนใหญ่ที่เกิดจากกระบวนการผลิต เกิดจากหีบห่อ
    ภาชนะบรรจุวัตถุดิบต่างๆ
    ที่ใช้ในกระบวนการผลิต ซึ่งขยะในส่วนนี้ บริษัทฯ
    ได้ดำเนินการคัดแยกเพื่อนำขยะส่วนที่สามารถใช้ประโยชน์ได้
    นำไปขายให้กับบริษัทที่สามารถนำไป recycle ได้ เช่น พลาสติก เศษแก้ว เป็นต้น
    การดำเนินการแยกขยะ บริษัทฯ สามารถ recycle ขยะต่างๆได้มากกว่าร้อยละ 85
    สำหรับขยะส่วนที่เหลือที่ไม่สามารถขายได้ ซึ่งในกรณีที่เป็นขยะอันตราย บริษัทฯ
    ได้เก็บรวบรวมเพื่อส่งเข้ากำจัดโดยบริษัทที่ได้รับอนุญาตจากกรมโรงงานอุตสาหกรรม
    ส่วนขยะทั่วไป ก็ติดต่อให้เทศบาลเมืองบ้านพรุเข้ามารับไปกำจัดให้ถูกต้องต่อไป

  บริษัทฯ ไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อม

  14